ཁྱེད་ཚོ་སུ་ལའང་ངའི་གསང་བའི་ཉམས་ལེན་གྱི་ཁུངས་སྐྱེལ་ར་སྤྲོད་ཅི་ཕྱིར་བྱེད་དགོས་དོན་མེད།གལ་སྲིད་ངས་ཚིག་རྩུབ་པོ་མེད་པའི་སྒོ་ནས་ཐད་ཀར་བཤད་ན།ཁྱེད་ཚོས་ངའི་གཏམ་བཤད་འདི་ལ་དོ་སྣང་བྱེད་དགོས་མེད།ཁྱེད་ཚོས་ང་ལ་སླབ་བྱ་རྒྱབ་དགོས་མེད།ཁྱེད་ཚོས་ང་ལ་ལྟ་སྐྱོང་བྱེད་ཀྱིས་ཡོད་མ་རེད།ཁྱེད་ཚོས་ང་ངོ་ཤེས་ཀྱིན་ཡོད་མ་རེད།ཁྱེད་ཚོ་ང་ལ་ཐུག་ཡོད་མ་རེད།ཁྱེད་ཚོས་ངའི་སྐོར་ཚིག་གཅིག་ཀྱང་ཧ་གོའི་མ་རེད།ངས་སོ་སོའི་ཉམས་ལེན་གསང་བ་བཞག་དགོས་དོན་གང་ཡིན་པ་ཁྱོད་རྣམས་ལ་བཤད་དགོས་ཡ་མེད།དེ་ནས་ངས་ཕྱིར་ཁྱབ་སྤེལ་བྱེད་ན་འདྲ།གསང་བ་བྱེད་ན་འདྲ་འདི་སྐོར་ཁྱེད་ཚོ་ལ་ཇུས་གཏོགས་ཡོད་མ་རེད།ཁྱེད་ཚོ་ངའི་ངོ་དེབ་དང་དྲ་རྒྱ་ནང་ངའི་སྐད་ཆ་དང་ཆོས་ཀྱི་སྐོར་གཏམ་བཤད་འདི་ཚོར་ལྟོས་དང་།ཁྱེད་ཚོས་གཅིག་བྱེད་ན་དགའ་སྲིད་ཀྱིན་རེད།ངས་གང་བཤད་པ་འདི་ཚོ་ལག་ལེན་སྟར་དང་ང་སངས་རྒྱས་ཡིན་མིན་བརྟག་དཔྱད་བྱེད་དགོས་ཡ་མེད།ང་ཡག་པོ་ཡོད་མེད་དང་གཙང་མི་གཙང་བརྟག་དཔྱད་བྱེད་དགོས་མེད།ངས་ཐད་ཀར་བཤད་ན།ང་སངས་རྒྱས་མ་ཡིན།ཡང་དག་པ་ཡང་མ་ཡིན།ང་སྐྱེས་ཆེན་དམ་པ་ཡང་མ་ཡིན།ང་གྲྭ་པ་གྲྭ་རྐྱང་ཞིག་ཡིན།ང་ལ་ཤེས་ཡོན་ཉུང་ཙམ་ཡོད་པ་འདི་མི་གཞན་ལ་ཕན་ནམ་བསམ་ནས་བཤད་ཀྱིསས་ཡོད།གང་ལྟར་ངས་བཤད་འདོད་ཡོད་ནས་བཤད་པ་མ་རེད།ང་རང་དགེ་རྒན་གྱིས་ཡང་ནས་ཡང་དུ་བཀའ་གནང་པ་ལྟར་སྒྲུབ་པ་ཡིན།